449.53 REGOLAMENTI DWAR INDIKAZZJONIJIET DWAR IN-NUTRIMENT U S-SAĦĦA L-AVVIŻ LEGALI 84 ta’ l-2008. L-AVVIŻ LEGALI 84 ta’ l-2008. 1. Titolu u skop. (1) It-titolu ta’ dawn ir-regolamenti hu Regolamenti dwar Indikazzjonijiet dwar in-Nutriment u s-Saħħa. (2) Dawn ir-regolamenti jikkonsistu fid-dispożizzjonijiet neċessarji għall-implimentazzjoni tar-Regolament (KE) Nru. 1924/2006 tal-Parlament Ewropew u tal-Kunsill tal-20 ta’ Diċembru, 2006 dwar indikazzjonijiet dwar in-nutriment u s-saħħa mogħtija fuq l-ikel. 2. Ħatra tal-awtorità kompetenti. Id-Direttorat responsabbli għal oġġetti tal-ikel fl-Awtorità Maltija dwar l-iStandard s qiegħed hawnhekk jiġi maħtur bħala l-awtorità nazzjonali responsabbli msemmija fir-Regolament (KE) Nru. 1924/2006, hawn aktar ’il quddiem imsejjaħ l-awtorità kompetenti. 3. Notifikazzjoni lill-awtorità kompetenti. (1) Sabiex jiffaċilita monitoraġġ effiċjenti, meta xi ikel li fuqu jkollu indikazzjonijiet dwar in-nutriment li hu mn iżżel fl-Anness mar-Regolament (KE) Nru. 1924/2006, jew indikazzjoni dwar is-saħħa titqiegħed fis-suq għall-ewwel darba, il-manifattur jew l-importatur għandu jinnotifika lill-awtorità kompetenti billi jagħti kampjuni tat-tikkettawżata għall-prodott. (2) Fil-każ ta’ ikel li fuqu jkollu indikazzjonijiet dwar is-saħħa litqiegġed fis-suq qabel ma ddaħħlu fis-seħħ dawn ir-regolamenti, in-notifikazzjoni preskritta fis-sub regolament (1) għandha ssir mhux aktar tard mit-30 ta’ Ġunju 2008. Oġġetti tal-ikel li ma kinux ġew notifikati sa dik id-data għandhom jitneħħew mis-suq bi spejjeż tal-manifattur jew tal-importatur. (3) (a) Fil-każ ta’ ikel li fuqu jkollu indikazzjonijiet dwar in-nutriment li tqiegħed fis-suq qabel ma daħlu fis-seħħ dawn ir-regolamenti, in-notifikazzjoni preskritta fis-sub regolament (1) għandha ssir mhux aktar tard minn: (i) it-30 ta’ Ġunju, 2008 għal ikel li fuqu jkollu indikazzjonijiet dwar in-nutriment li jirreferu għax-xaħam; (ii) il-31 ta’ Diċembru, 2008 għal ikel li fuqu jkollu indikazzjonijiet dwar in-nutriment li jirreferu għall-enerġija; (iii) it-30 ta’ Ġunju, 2009 għal ikel li fuqu jkollu indikazzjonijiet dwar in-nutriment li ma humiex dawk imsemmija fis-subparagrafii). (b) Oġġetti tal-ikel li ma ġewx notifikati fid-dati preskritti fil-paragrafu (a)(i), ii) għandhom jitneħħew mis-suq bi spejjeż tal-manifattur jew l-importatur.